Η **Λέσλι Αν Γουόρεν** (16 Αυγούστου 1946 - ) είναι Αμερικανίδα ηθοποιός και τραγουδίστρια.

Έκανε το ντεμπούτο της στο Μπρόντγουεϊ το 1963, σε ηλικία 17 ετών, στο έργο *110 in the Shade*. Το 1965 έγινε ευρέως γνωστή για τον φερώνυμο ρόλο στην τηλεοπτική μουσική παραγωγή της *Σταχτοπούτας*. Αργότερα ανέλαβε πρωταγωνιστικούς ρόλους στα μιούζικαλ της Disney *Ο πιο ευτυχισμένος εκατομμυριούχος* (1967) και *The One and Only, Genuine, Original Family Band* (1968).

Στη δεκαετία του 1970, η Γουόρεν εργάστηκε κυρίως στην τηλεόραση, λαμβάνοντας υποψηφιότητα για Χρυσή Σφαίρα για το ρόλο της Ντάνα Λάμπερτ στη δραματική σειρά του CBS *Επικίνδυνες αποστολές* (1970–71). Το 1978 κέρδισε Χρυσή Σφαίρα Καλύτερης Γυναικείας Ερμηνείας σε Δραματική Σειρά για τη μίνι σειρά του NBC *Harold Robbins' 79 Park Avenue*. Το 1983, η Γουόρεν προτάθηκε για Όσκαρ Β´ Γυναικείου Ρόλου για την ερμηνεία της ως Νόρμα Κάσιντι στο *Βίκτωρ Βικτώρια*. Έλαβε δύο επιπλέον υποψηφιότητες για Χρυσή Σφαίρα για ερμηνείες στο *Songwriter* (1984) και *Family of Spies* (1990).

Άλλες κινηματογραφικές της εμφανίσεις είναι τα *Ο χαμένος θησαυρός του Γιάνκι Ζέφιρ* (1981), *Η νύχτα της αμαρτίας* (1983), *Choose Me* (1984), *Clue* (1985), *Διαρρήκτη* (1987), *Ο μπάτσος της 5ης λεωφόρου* (1988), *Σκυλίσια ζωή* (1991), *Pure Country* (1992), *Το χρώμα της νύχτας* (1994), *Ο Εγγλέζος* (1999) και *Η γραμματέας* (2002).

Τα πρώτα χρόνια
---------------

Η Γουόρεν γεννήθηκε στη Νέα Υόρκη. Μητέρα της ήταν η Κάρολ Μάργκο Ντοροθέα Βέρμπλος, βρετανικής καταγωγής τραγουδίστρια, και πατέρας της ο Γουίλιαμ Γουόρεν, κτηματομεσίτη. Έχει έναν αδερφό, τον Ρίτσαρντ Λούις Γουόρεν. Η οικογένειά της είναι Εβραίοι, με ρίζες στη Ρωσία και από τις δύο πλευρές.

Σε ηλικία έξι ετών γράφτηκε στο Professional Children's School και σε ηλικία 13 ετών στο The High School of Music & Art.

Καριέρα
-------

### Δεκαετίες 1960 και 1970

 Η Γουόρεν στη *Σταχτοπούτα* (1965) με τον Στιούαρτ Ντέιμον ως πρίγκιπα
Το 1961, η Γουόρεν άρχισε να μαθαίνει μπαλέτο σε ηλικία 14 ετών. Η καριέρα της ξεκίνησε το 1962 σε ηλικία 15 ετών, όταν έκανε μια κασέτα όπου τραγουδούσε μια άρια από τον *Μαγικό αυλό* (η πρώτη και μοναδική φορά που τραγούδησε όπερα). Μπήκε στο Actors Studio σε ηλικία 17 ετών - φέρεται να είναι η νεότερη υποψήφια που έγινε ποτέ αποδεκτή. Το ντεμπούτο της στο Μπρόντγουεϊ έγινε το 1963 στο μιούζικαλ *110 in the Shade*. Κέρδισε βραβείο Theatre World για την ερμηνεία της στο μιούζικαλ του 1965 *Drat! The Cat!* Το 1973, υποδύθηκε τη Σκάρλετ Ο'Χάρα στην παράσταση του μιούζικαλ *Σκάρλετ* στο Λος Άντζελες. Ωστόσο, το έργο έλαβε κακές κριτικέ και δεν συνέχισε στο Μπρόντγουεϊ όπως είχε προγραμματιστεί.

Η Γουόρεν γνώρισε την πρώτη της μεγάλη τηλεοπτική επιτυχία στην *Σταχτοπούτα* των Rodgers and Hammerstein το 1965 ερμηνεύοντας τον φερώνυμο ρόλο. Εμφανίστηκε σε τηλεοπτικές εκπομπές όπως *Dr. Kildare*, *Gunsmoke*, *The Mod Squad*, *Love, American Style*, *Κολόμπο* και *The Carol Burnett Show*.

Το κινηματογραφικό της ντεμπούτο έγινε στη μουσική κωμωδία του 1967 *Ο πιο ευτυχισμένος εκατομμυριούχος*, την τελευταία ταινία στην οποία δούλεψε Γουόλτ Ντίσνεϊ πριν από τον θάνατό του. Την επόμενη χρονιά, πρωταγωνίστησε δίπλα στον Γουόλτερ Μπρέναν στο μιούζικαλ *The One and Only, Genuine, Original Family Band*.

 Η Γουόρεν με το καστ των *Επικίνδυνων Αποστολών* το 1970
Κατά τη δεκαετία του 1970, η Γουόρεν εμφανίστηκε μόνο σε δύο μεγάλου μήκους ταινίες: *Περιπλανήσεις μιας μαθήτριας* (1972) και *Δύο εντιμότατοι αετονύχηδες* (1976). Εντωμεταξύ, δούλευε τακτικά στην τηλεόραση. Έπαιξε το ρόλο της Ντάνα Λάμπερτ, στο δράμα δράσης του CBS *Επικίνδυνες αποστολές* τη σεζόν 1970–71. Αποχώρησε από τη σειρά μετά από μόλις έναν χρόνο. Για την ερμηνεία της, έλαβε υποψηφιότητα για Χρυσή Σφαίρα Β΄ Γυναικείου Ρόλου.

Καθ' όλη τη διάρκεια της δεκαετίας του 1970, η Γουόρεν πρωταγωνίστησε σε τηλεταινίες και μίνι σειρές όπως *The Daughters of Joshua Cabe* (1972), *The Letters* (1973), *Ροδόλφο Βαλεντίνο* (1975), *Betrayal* (1978) και *Περλ Χάρμπορ* (1978). Εμφανίστηκε ως γκεστ σταρ στον τρίτο κύκλο του *The Muppet Show*. Το 1975, η Γουόρεν έπαιξε έναν μοιραία ευκολόπιστη ψυχοπαθή δίπλα στον Πίτερ Φολκ και τον Τζορτζ Χάμιλτον στο επεισόδιο του *Κολόμπο* "A Deadly State of Mind". Έπαιξε επίσης τη Λόις Λέιν στο τηλεοπτικό αφιέρωμα του 1975 *Σούπερμαν*, προσαρμοσμένο από το ομώνυμο μιούζικαλ του Μπρόντγουεϊ. Η Γουόρεν πέρασε από ακρόαση για τον ρόλο της Λόις Λέιν και για την ταινία *Σούπερμαν* του 1978, ο οποίος δόθηκε στη Μάργκο Κίντερ. Το 1978 κέρδισε Χρυσή Σφαίρα Γυναικείας Ερμηνείας σε Δραματική Τηλεοπτική Σειρά για τη μίνι σειρά του NBC *Harold Robbins' 79 Park Avenue*.

### Δεκαετίες 1980 και 1990

Το 1981, η Γουόρεν επέστρεψε στη μεγάλη οθόνη δίπλα στους Τζορτζ Πέπαρτ και Ντόναλντ Πλέζανς στο *Ο χαμένος θησαυρός του Γιάνκι Ζέφιρ*, μια ταινία σασπένς - δράσης στη Νέα Ζηλανδία. Την επόμενη χρονιά, έπαιξε την ντροπαλή Νόρμα Κάσιντι στη μουσική κωμωδία του Μπλέικ Έντουαρντς *Βίκτωρ Βικτώρια*, ρόλος για τον οποίο ήταν υποψήφια για Χρυσή Σφαίρα και Όσκαρ Β´ Γυναικείου Ρόλου. Πρωταγωνίστησε στο ρομαντικό δράμα του 1983 *Η νύχτα της αμαρτίας* με τον Κρίστοφερ Άτκινς. Η Γουόρεν έλαβε άλλη μια υποψηφιότητα για Χρυσή Σφαίρα Καλύτερης Γυναικείας Ερμηνείας για τη συμμετοχή της στο πλευρό των Γουίλι Νέλσον και Κρις Κριστόφερσον στην μουσική κωμωδία του 1984 *Songwriter*. Την ίδια χρονιά, είχε πρωταγωνιστικό ρόλο στο ερωτικό δράμα *Choose Me* με τον Κιθ Κάρανταϊν και τη Ζενεβιέβ Μπιζόλντ. Απέρριψε την ευκαιρία να περάσει από ακρόαση για τον ρόλο της Κάθλιν Τέρνερ στο *Κυνηγώντας το πράσινο διαμάντι*. Το 1985, πρωταγωνίστησε ως μία από τους κύριους υπόπτους φόνου στην κωμική εκδοχή του δημοφιλούς επιτραπέζιου παιχνιδιού *Clue*.

Η Γουόρεν έπαιξε δεύτερους ρόλους σε πολλές ταινίες, όπως *Burglar* (1987) με τη Γούπι Γκόλντμπεργκ, *Ο μπάτσος της 5ης λεωφόρου* (1988) με τον Τζέιμς Γουντς, *Τρία κρεβάτια για έναν εργένη* (1989) με τον Μαρκ Χάρμον, *Σκυλίσια ζωή* (1991) με τον Μελ Μπρουκς και *Pure Country* (1992) με τον Τζορτζ Στρέιτ. Στο *Χρώμα της νύχτας* (1994) η Γουόρεν έπαιξε μια νυμφομανή. Η ταινία έτυχε κακής υποδοχής και ήταν υποψήφια για το Χρυσό Βατόμουρο Χειρότερης Γυναικείας Ερμηνείας. Ωστόσο, είχε επιτυχία στην οικιακή αγορά βίντεο. Στην τηλεόραση, πρωταγωνίστησε στα *Beulah Land* (1980), *Portrait of a Showgirl* (1982), *Evergreen* (1985) και *Baja Oklahoma* (1988). Το 1986, η Γουόρεν εμφανίστηκε σε περίοπτη θέση στο δημοφιλές μουσικό βίντεο του Μπομπ Σίγκερ για το επιτυχημένο τραγούδι του "American Storm". Το 1989, εμφανίστηκε στο βίντεο των Aerosmith "Janie's Got a Gun", όπου έπαιζε τη μητέρα. Συμμετείχε επίσης σε ένα βίντεο για το "Life in the Fast Lane" των Eagles. Το 1995 συμπρωταγωνίστησε δίπλα στον Μπεν Κίνγκσλεϊ στην τηλεταινία *Η Βίβλος: Ιωσήφ*. Είχε έναν σημαντικό ρόλο στην ταινία *Ο Εγγλέζος* (1999) του Στίβεν Σόντερμπεργκ με πρωταγωνιστή τον Τέρενς Σταμπ.

### Δεκαετίες 2000 και 2010

 Η Λέσλι Αν Γουόρεν το 2012
Στη δεκαετία του 2000, η Γουόρεν εμφανίστηκε σε πολλές ανεξάρτητες ταινίες, με πιο αξιοσημείωτη την κωμωδία-δράμα *Η γραμματέας* του 2002, υποδυόμενη τη μητέρα του φερώνυμου χαρακτήρα. Έπαιξε επαναλαμβανόμενους ρόλους στη κωμική σειρά του NBC *Will & Grace* από το 2001 έως το 2006 και το 2005 στην κωμωδία-δράμα του ABC *Νοικοκυρές σε απόγνωση*.

Η Γουόρεν εμφανίστηκε στις ταινίες *Peep World* (2010), *Jobs* (2013), *I Am Michael* (2015) και *3 Days with Dad* (2019). Το 2013, επανενώθηκε με τους συμπρωταγωνιστές της στο *Clue* Κρίστοφερ Λόιντ και Μάρτιν Μαλ και έπαιξαν ως γκεστ σταρ σε ένα επεισόδιο της σειράς *Psych.*

### Δεκαετία του 2020

Το 2021, η Γουόρεν έπαιξε ως γκεστ σταρ σε ένα επεισόδιο της νομικής σειράς *All Rise* στο CBS.

Προσωπική ζωή
-------------

Η Γουόρεν παντρεύτηκε τον παραγωγό Τζον Πίτερς το 1967 και τον χώρισε το 1975 μετά από μια διετή περίοδο διάστασης. Έχουν έναν γιο, τον Κρίστοφερ Πίτερς.

Από το 1977 έως το 1985, έζησε με τον χορογράφο Τζέφρι Χόρναντεϊ. Επίσης είχε βραχύβιες σχέσεις με τον παραγωγό Ρόμπερτ Έβανς, τον σαξοφωνίστα Ντέιβιντ Σάνμπορτν, τους τραγουδιστές Μπόμπι Ντάριν και Πολ Στάνλεϊ και τους ηθοποιούς Σκοτ Μπάγιο, Ρόμπερτ Μπλέικ, Βαλ Κίλμερ και Τζον Στράσμπεργκ.

Από το 2000, η Γουόρεν είναι παντρεμένη με το στέλεχος διαφημιστικής εταιρείας Ρον Ταφτ, τον οποίο γνώρισε σε ένα κομμωτήριο το 1991.

Φιλμογραφία
-----------

| Έτος | Πρωτότυπος τίτλος | Τίτλος στα ελληνικά | Ρόλος |
| --- | --- | --- | --- |
| 1962 | The Chapman Report | Η Αμερικάνα και ο έρωτας | κόρη της Σάρας |
| 1967 | The Happiest Millionaire | Ο πιο ευτυχισμένος εκατομμυριούχος | Κόρντι |
| 1968 | The One and Only, Genuine, Original Family Band |  | Άλις Μπάουερ |
| 1972 | *Pickup on 101* | Περιπλανήσεις μιας μαθήτριας | Νίκι |
| 1976 | *Harry and Walter Go to New York* | Δύο εντιμότατοι αετονύχηδες | Γκλόρια Φοντέιν |
| 1981 | *Treasure of the Yankee Zephyr* | *Ο χαμένος θησαυρός του Γιάνκι Ζέφιρ* | Σάλι |
| 1982 | *Victor/Victoria* | Βίκτωρ Βικτώρια | Νόρμα Κάσιντι |
| 1983 | A Night in Heaven | Η νύχτα της αμαρτίας | Φέι Χάνλον |
| 1984 | *Choose Me* |  | Ιβ |
| *Songwriter* |  | Γκίλντα |
| 1985 | *Clue* |  | δεσποινίς Κοκκίνου |
| 1987 | *Burglar* |  | δρ Σίνθια Σέλντρεϊκ |
| 1988 | *Cop* | *Ο μπάτσος της 5ης λεωφόρου* | Καθλίν Μακάρθι |
| 1989 | *Worth Winning* | Τρία κρεβάτια για έναν εργένη | Έλινορ Λάτιμορ |
| 1991 | *Life Stinks* | Σκυλίσια ζωή | Μόλι |
| 1992 | *Pure Country* |  | Λούλα Ρότζερς |
| 1994 | *Color of Night* | Το χρώμα της νύχτας | Σόντρα Ντόριο |
| 1995 | *Bird of Prey* | Το αρπακτικό | Κάρλα Καρ |
| 1996 | *Natural Enemy* | Εχθρός εκ φύσεως | Σάντι |
| 1997 | *Going All the Way* | Μέχρι τέλους | Νίνα Κάσελμαν |
| 1998 | *Love Kills* | Οι εκτελεστές | Έβελιν Χάις |
| *All of It* |  | Γκλέντα Χόλμπεκ |
| *Richie Rich's Christmas Wish* | Η χριστουγεννιάτικη ευχή του Ρίτσι | Ρετζίνα Ριτς |
| 1999 | The Limey | Ο Εγγλέζος | Ιλέιν |
| *Twin Falls Idaho* | Οι δίδυμοι Φολ από το Άινταχο | Φρανσίν |
| *Teaching Mrs. Tingle* | Σκεφτήκατε ποτέ να σκοτώσετε τον καθηγητή σας; | κυρία Φέι Γουότσον |
| 2000 | *Ropewalk* |  | μητέρα του Τσάρλι |
| *Trixie* | Τρίξι | Ντον Σλόουν |
| 2001 | *Delivering Milo* | Μάιλο: Ένας άγγελος στη Γη | Άννα |
| The Quickie |  |
| *Losing Grace* |  | Μαίρη Ριντ |
| *Wolf Girl* |  | δρ Κλάιν |
| 2002 | *Secretary* | Η γραμματέας | Τζόαν Χάλογουεϊ |
| 2004 | *My Tiny Universe* | Διαδικτυακή απάτη | Βι |
| 2005 | *Constellation* | Στον αστερισμό της αγάπης | Νάνσι Μπόξερ |
| *When Do We Eat?* |  | Πέγκι Στάκμαν |
| *Deepwater* |  | Παμ |
| The Shore |  | κυρία Μπέκι Χάρις |
| 2006 | *Miracle Dogs Too* |  | αδελφή Μπλίκερ |
| *10th & Wolf* | Το καρφί | Τίνα |
| 2010 | *Stiffs* |  | Τζόι Τραμοντάνα |
| A Little Help |  | Τζόαν Ντάνινγκ |
| *Peep World* |  | Μέριλιν Μέγιερβιτς |
| 2013 | *Jobs* |  | Κλάρα Τζομπς |
| 2015 | *I Am Michael* |  | Σούζαν |
| The Sphere and the Labyrinth |  | Γουέντι |
| 2016 | *Between Us* |  | Έλσα |
| 2018 | *American Pets* |  | Τζούντι |
| 2019 | *3 Days with Dad* |  | Ντον |
| 2020 | *Echo Boomers* |  | συγγραφέας |
| 2022 | *It Snows All the Time* |  | Αν |

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *SNAC*. w62z1brg. Ανακτήθηκε στις 9  Οκτωβρίου 2017.
3. ↑  (Αγγλικά) *Internet Broadway Database*. 64131. Ανακτήθηκε στις 9  Οκτωβρίου 2017.
4. ↑  Ανακτήθηκε στις 4  Μαρτίου 2021.
5. ↑  www.theatreworldawards.org/past-recipients.html.
6. 1 2  «Lesley Ann Warren – Broadway Cast & Staff». *IMDb*. Αρχειοθετήθηκε από το πρωτότυπο στις 2 Ιουλίου 2022.
7. ↑  «When Do We Eat?» (PDF). *Whendoweeat.com*. Αρχειοθετήθηκε από το πρωτότυπο (PDF) στις 26 Ιανουαρίου 2021. Ανακτήθηκε στις 20 Αυγούστου 2017.
8. ↑  «Lesley Ann Warren on Victor Victoria and The Actors Studio». *The A.V. Club*. 4 Ιουλίου 2012. Ανακτήθηκε στις 20 Αυγούστου 2017.
9. 1 2 3  Buchalter, Gail (April 19, 1982). «The Real Victor in 'victor/ Victoria' Is a Newly Confident Lesley Ann Warren». *People*. .
10. 1 2  Hill, Michael (1985-02-24). «Lesley Ann Warren». *The Washington Post*. Αρχειοθετήθηκε από το πρωτότυπο στις 2020-08-18. .
11. ↑  Mandelbaum, Ken (15 Αυγούστου 1992). *Not Since Carrie: Forty Years of Broadway Musical Flops* (reprint έκδοση). Macmillan. σελίδες 180–182. ISBN 978-0-3120-8273-4. Ανακτήθηκε στις 9 Ιουλίου 2023.
12. 1 2 3  «Overview for Lesley Ann Warren». *Turner Classic Movies*. Ανακτήθηκε στις 20 Αυγούστου 2017.
13. ↑  «Lesley Warren». *Golden Globes*.
14. 1 2  «Lesley Ann Warren». *Golden Globes*.
15. ↑  «A Night in Heaven (1983)». *Rotten Tomatoes*.
16. ↑  Maslin, Janet (November 1, 1984). «Screen:'choose Me'». *The New York Times*. .
17. ↑  «Lesley Ann Warren: "If you've made it this far, you've got something unique and special"». *Film Talk*. 18 Φεβρουαρίου 2016.
18. ↑  Marrero, Pedro (15 Μαρτίου 2020). «Meet Cast of Cult Movie 'Clue' 35 Years after Its Release». *AmoMama*.
19. ↑  Haber, Joyce (November 26, 1973). «Jon, Barbra More Than Patron, Client». *Los Angeles Times*. .
20. ↑  «Producer Jon Peters Wants Ex-Wife Evicted». *Fox News*. July 19, 2006. Αρχειοθετήθηκε από το πρωτότυπο στις October 10, 2020.. Ανακτήθηκε στις October 10, 2020.
21. 1 2  «Lesley Ann Warren Recalls Meeting Husband Ron Taft at a Hair Salon: 'It Was Love at First Sight!'». *Closer*. October 13, 2019. .
22. ↑  Lisanti, Tom· Paul, Louis (10 Απριλίου 2002). *Film Fatales: Women in Espionage Films and Television, 1962–1973*. McFarland. σελίδες 301–304. ISBN 978-0-7864-1194-8.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λέσλι Αν Γουόρεν** |

* Λέσλι Αν Γουόρεν στην IMDb
* Λέσλι Αν Γουόρεν στο Internet Broadway Database (Αγγλικά)
* Λέσλι Αν Γουόρεν στο AllMovie

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34644870
* **Europeana**: agent/base/151792
* LCCN: n94092414
* ISNI: 0000 0000 8113 8255
* GND: 142253871
* SUDOC: 079452132
* BNF: cb13901015d (data)
* BIBSYS: 5019721
* MusicBrainz: 85698487-a6f0-4c07-b5dd-a2e53db48998
* NKC: xx0218323
* BNE: XX1316984

 |

 |